Solørbanen

Solørbanen går frå Kongsvinger til Elverum. Banen var ferdig 4. desember 1910. Strekninga Kongsvinger–Flisa vart opna i 1893. Sidan persontrafikken på banen vart lagt ned på starten av 1990-talet går det no berre godstog, for det meste med tømmer og flis. Banen er 94 km lang og ikkje er elektrifisert. 
Ved Haslemoen finn ein landets nest lengste rette strekning med jernbanespor.

Historikk
Trondheimstoget over Røros har blitt kjørt på Solørbanen; dagtoget gjekk her i periodane 1943–1946 og 1986–1989. I tida 1986–1991 gjekk òg natttoget her.

Etter damplokomotiva vart borte, vart NSB type 86 nytta i persontrafikken.

Viktige stoppestader var Kirkenær, Flisa og Braskereidfoss. 

Tømmerterminalar
Solørbanen har to operative tømmerterminalar. Den eine ligg på Vestmo like sør for Elverum og den andre ligg på Braskereidfoss. Tidlegare var det ein terminal på Brandval.

Framtidsplanar
Solørbanen er viktig for transport av tømmer til Sverige. I Nasjonal transportplan 2018-2029 er banen foreslått elektrifisert. Det er òg planlagt tilsving til Kongsvingerbanen ved Kongsvinger og tilsving til Rørosbanen ved Elverum. Begge desse er foreslått for å kunne ha gjennomgåande tog. Planleggingsprosessen for tilsvinget ved Elverum vart starta i 2019.

Linjekart
mini|Elverum stasjon
mini|Braskereidfoss stasjon
mini|Roverud stasjon
mini|Kongsvinger stasjon

 Kjelder 

Delar av denne artikkelen bygger på «Solørbanen» frå ,  den 7. april 2013.   

 Bakgrunnsstoff
 Bane Nor si side om Solørbanen
 Stasjonsdatabasen - Solørbanen
 Nebysamlingene om Flisa–Elverum 
 Nebysamlingene om Kongsvinger–Flisa 

Kategori:Jarnbanestrekningar i Noreg berre nytta av godstog
Kategori:Jarnbanestrekningar i Innlandet
Kategori:Jarnbanestrekningar opna i 1910
Kategori:1910 i Noreg
Kategori:Norske jarnbanar